ཀོ་རི་ཡའི་མཚོ་གླིང་ཁུལ་དུ་ཞི་བདེའི་རྣམ་པ་ཞིག་ཐོན་བཞིན་ཡོད་པ་དང་བསྟུན་ནས།བྱང་ཀོ་རི་ཡའི་འགོ་ཁྲིད་ཀེམ་ཇོང་ཨན་གྱིས་འབྱུང་འགྱུར་གྱི་ཟླ་བ་གཉིས་ནང་ལྷོ་ཀོ་རི་ཡ་དང་ཨརིའི་འགོ་ཁྲིད་གཉིས་ལ་ཐུག་འཕྲད་བྱ་རྒྱུ་གཏན་འཁེལ་བྱས་ཡོད་པ་རེད།དེ་ཡང་ཟླ་༤པའི་ནང་ལྷོ་ཀོ་རི་ཡའི་སྲིད་འཛིན་མཱོན་ཇེ་ཨེན་དང་ལྷན་ཚོགས་ཤིག་ཐོག་ཐུག་འཕྲད་བྱ་རྒྱུ་དང་།ཨ་རིའི་སྲིད་འཛིན་ཊོམ་གྱིས་ཁས་ལེན་བྱས་པ་ལྟར་ཁོང་གཉིས་ཟླ་༥པའི་ནང་ཐུག་འཕྲད་བྱ་རྒྱུ་ཡིན་པ་རེད།འོན་ཀྱང་རྒྱ་ནག་ནི་བྱང་ཀོ་རི་ཡའི་རྒྱུན་རིང་གི་མཐུན་ཕྱོགས་དང་ཚོང་འབྲེལ་བྱེད་ཡུལ་ཆེ་ཤོས་དེ་ཆགས་ཀྱི་ཡོད་པས།ཐོག་མར་རྒྱ་ནག་ཏུ་བསྐྱོད་ནས་ཕྱོགས་གཉིས་བར་གྱི་འབྲེལ་ལམ་ཡར་རྒྱས་གཏོང་ཐབས་དང་།སླེབས་ལ་ཉེ་བའི་གལ་ཆེའི་མཐུན་ཚོགས་དང་ཐུག་འཕྲད་གཉིས་ཀྱི་སྐོར་ལ་གླེང་མོལ་བྱས་ཡོད་པ་རེད།